পুলিশের জালে অনুপ্রবেশকারীরা! ফের পাকড়াও ৫ বাংলাদেশী

দক্ষিণ ২৪ পরগনা: বাংলাদেশীদের অবৈধ অনুপ্রবেশ নিয়ে জেরবার রাজ্য। ইতিমধ্যেই রাজ্যের বিভিন্ন প্রান্তে চলছে অবৈধভাবে বাংলাদেশী অনুপ্রবেশকারীদের খোঁজে তদন্ত। বেশ কয়েকদিন ধরেই কলকাতা-সহ রাজ্যের বিভিন্ন প্রান্ত থেকে গ্রেফতার করা হয়েছে বেশ কয়েকজন অবৈধ অনুপ্রবেশকারী বাংলাদেশীকে। আর এবার আবারও রাজ্য থেকে গ্রেফতার বেশ কয়েকজন বাংলাদেশী। সোনারপুর থেকে গ্রেফতার ৫ বাংলাদেশী।

গতকাল, অর্থাৎ রবিবার গোপন সূত্রে খবর পেয়ে, সোনারপুর থানার পুলিশ অভিযানে নামেন। আর তারপরেই বৈকুন্ঠপুর এলাকা থেকে ওই বাংলাদেশীদের গ্রেফতার করা হয়। ধৃতদের নাম, তুষার আহমেদ, ইসমাইল হোসেন, সামিদুল ইসলাম, মহম্মদ শামিম ও মহম্মদ জলিল। পুলিশ সূত্রে খবর, ধৃত ব্যক্তিদের প্রত্যেকেরই ভিসার মেয়াদ শেষ হয়ে গিয়েছিল। আজ অর্থাৎ সোমবার ধৃত অভিযুক্তদের তোলা হবে বারুইপুর আদালতে।

আরও পড়ুন: আর্সেনালের বিরুদ্ধে ম্যান ইউয়ের দুরন্ত জয়

পুলিশ সূত্রে আরও খবর, এই পাঁচজনের মধ্যে ৪ জন বৈধভাবে ভারতে এলেও জলিল অবৈধভাবে ভারতে প্রবেশ করেছে। উত্তর চব্বিশ পরগনা জেলার সীমান্ত দিয়ে তারা এদেশে প্রবেশ করেছে বলে খবর ৷ শুধুমাত্র তাই নয়, মহম্মদ জলিল অবৈধভাবে ভারতে প্রবেশ করার পর এখানে এসে জাল আঁধার কার্ড তৈরির কাজও শুরু করে সে। সূত্রের খবর, ২০২৩ সালে জুলাই মাস নাগাদ তারা ভারতে আসে ৷ তারপর থেকে সোনারপুরের বিভিন্ন এলাকায় তারা ছিল ৷ সবাই সোনারপুরের রামচন্দ্রপুর এলাকায় একটি গেঞ্জি কারখানায় কাজ করত। আর পুলিশ সেই সূত্র ধরেই, তাদের গ্রেফতার করে। শুধুমাত্র তাই নয়, ধৃত ব্যক্তিদের মধ্যে একজনের নামে বাংলাদেশের থানায় মামলা রয়েছে বলেও খবর। ধৃতরা এদেশে এসে কোনরকম অবৈধ কাজের সঙ্গে যুক্ত ছিলেন কিনা তা খতিয়ে দেখা হচ্ছে পুলিশের তরফ থেকে।

দেখুন অন্য খবর